તલાટી બનવા ગાંધીનગર જિલ્લામાંથી ૩૭,પ૦૦ ઉમેદવારોએ પરીક્ષા આપી હતી. પ્રશ્નપત્ર એક કલાકનું હતું. જોકે, સુપરવાઈઝરો પાસે પુરતી માહિતી ન હોવાથી આન્સર સીટ પર લખાતાં નંબર સહિત અનેક મુદ્દે ભારે વિવાદ થયા હતા. ઉમેદવારોના પર્સ બિલ્ડીંગ બહાર મુકી આવવાનું કહેવાતાં બોલાચાલી થઈ હતી. ઉમેદવારોના મતે પેપર આપવાના સમય સિવાય અન્ય સમયમાં કરવાની કામગીરી ચાલુ પેપર દરમ્યાન કરવામાં આવતાં સમયનો બગાડ થતાં વિદ્યાર્થીઓએ તૈયારી કરી હોવા છતાં પેપર સારી રીતે લખી શક્યા ન હતા. પરિક્ષાના પગલે એસટી તંત્ર દ્વારા ખાસ વધારાની બસો મુકવામાં આવી હતી.